Pawel Bartoszek

Pawel Bartoszek (fæddur 25. september 1980) er pólsk-íslenskur stærðfræðingur og Alþingismaður fyrir Viðreisn. Hann er jafnframt varaborgarfulltrúi og fyrrum borgarfulltrúi í Reykjavík og var forseti borgarstjórnar Reykjavíkur frá 2019 til 2021. Hann var fulltrúi í Stjórnlagaráði25 kjörin á stjórnlagaþing sótt 5.7.2011 og sat fyrst á Alþingi frá 2016-2017. Hann var um árabil pistlahöfundur í Fréttablaðinu og á vefritinu Deiglunni."Deiglan.com - síða höfundar" sótt 21.6.2016

Menntun
Sem barn gekk Pawel í Melaskóla, síðar Hagaskóla og kláraði stúdentspróf af eðlisfræðibraut frá Menntaskólanum í Reykjavík árið 2000.Pawel Bartoszek Hleypur Berlínarmaraþon og kennir bráðgerum börnum sótt 5.7.2011 Hann lauk svo meistaragráðu í stærðfræði við Háskóla Íslands 2005.Þingfulltrúar: Pawel Bartoszek sótt 5.7.2011Kynning á frambjóðendum: Pawel Bartoszek  sótt 5.7.2011

Stjórnmál
Pawel bauð sig fram til borgarstjórnar í sveitarstjórnarkosningunum 2010 á lista Sjálfstæðisflokksins þar sem hann var í átjánda sæti.D - listi Sjálfstæðisflokksins  Innanríkisráðuneytið, sótt 5.7.2011 Pawel var kosinn á Alþingi fyrir Viðreisn árið 2016Pawel Bartoszek Alþingi, sótt 9.8.2017 en féll út af þingi þegar boðað var til kosninga aðeins ári síðar. Árið 2018 náði Pawel kjöri sem borgarstjórnarfulltrúi Viðreisnar í Reykjavík eftir sveitastjórnarkosningarnar það ár. Hann var forseti borgarstjórnar frá 2019-2021.Frettabladid.is, „Pawel tekur við sem forseti borgarstjórnar“ (skoðað 25. febrúar 2021) Pawel náði ekki kjöri í borgarstjórn í kosningunum árið 2022 en varð þá varaborgarfulltrúi.

Pawel var kjörinn á þing fyrir Viðreisn á ný í Alþingiskosningunum 2024.

Verðlaun og viðurkenningar
Pawel kom fyrstur í mark í Árbæjarhlaupinuhttp://hlaup.is/displayer.asp?cat_id=954&module_id=220&element_id=24334Stærðfræðingur  kemur fyrstur í mark í Árbæjarhlaupinu 2013 árið 2013, í 10km flokki 17 - 34 ára. Í maí 2014 veitti Samband ungra sjálfstæðismanna honum Frelsisverðlaun Kjartans Gunnarssonar fyrir pistlaskrif sín um einstaklingsfrelsi og fyrir að hafa jákvæð áhrif á íslenska stjórnmálaumræðu.

Tilvísanir

Flokkur:Borgarfulltrúar Viðreisnar
Flokkur:Íslenskir stærðfræðingar
Flokkur:Kjörnir fulltrúar á Stjórnlagaþing á Íslandi 2011
Flokkur:Stúdentar úr Menntaskólanum í Reykjavík
Flokkur:Þingmenn Viðreisnar